SLOVENŠČINA – 4. 5. 2020

Pozdravljeni!

Če bi bili danes v šoli, veste kaj bi počeli pri SLJ, kajne? ☺

Moje počitnice ... Upam, da ste se imeli lepo, da ste uživali tako v soncu, kot v dežju in predvsem, da so se vaši možgančki malo odpočili od šolskega dela in računalnika.

Ta teden nas čaka preverjanje znanja – opis rastline ali opis predmeta. Natančnejše informacije še dobite ...

Zdaj pa ponovimo, česa ste se naučili pred počitnicami.

1. Dejavnost

V zvezke napišite naslov: Vaja, nalogi prepiši in reši.

**Navodilo: Samostalnikom določi spol in število.**

|  |  |  |
| --- | --- | --- |
|  | **SPOL** | **ŠTEVILO** |
| fanta |  |  |
| babice |  |  |
| breme |  |  |
| jajca |  |  |
| deček |  |  |
| zdravnici |  |  |
| matematika |  |  |

**Navodilo: V povedih podčrtaj samostalnike ter jim določi spol in število (glej primer).**

Primer: Učiteljica nam je zastavila dve vprašanji.

**ženski spol, ednina srednji spol, dvojina**

Plesalca sta se zavrtela po plesišču.

S polj so pobrali pridelke, nato pa so njive preorali.

Na pikniku smo pekli penice in pili limonado.

Drevesa so se odela v zelene obleke, kar nakazuje pomlad.

1. Dejavnost

Kaj je prav? Označi z ☺ ali ☹.

Vilice je na mizi.

Vilice so na mizi

Vrata je odprta.

Vrata so odprta.

Odprl sm tri moke.

Odprl sm tri vrečke moke.

**Vsi samostalniki nimajo vseh treh števil. Nekaj je izjem. To so samostalniki, ki jih uporabljamo samo v množini ali samo v ednini.** Preberi snov v učbeniku na strani 100 in 101.

Nato zapiši v zvezek:

**MNOŽINSKI SAMOSTALNIKI**

Rabimo jih samo v **množini**.

Primeri: škarje, vilice, vrata, počitnice, možgani ...

Določanje 🡪 vprašanje: **Kaj je to**?, odgovor: To **SO** škarje, vilice, hlače...

Prepoznamo jih torej po besedi **SO** v odgovoru.

**EDNINSKI (neštevni) SAMOSTALNIKI**

Rabimo ji samo v **ednini**. Ne moremo jih šteti.

Primeri: voda, zelenjava, sedanjost ...

Določanje 🡪 vprašanje: **Kaj je to**?, odgovor: To **JE** upanje.

Prepoznamo jih po besedi **JE** v odgovoru.

Z njimi poimenujemo SNOV (mleko, sneg), SKUPINO (sadje, mladina), POJEM (upanje, prihodnost).

Tako... zdaj vse skupaj še enkrat ponovi, vadili bomo naslednjič. In ne pozabi ponoviti govorne vaje – opis rastline/ predmeta! #superbo